text: Naturvidenskab bag kulisserne
  27 september 2011 kl. 08.59
  Museerne byder i denne uge publikum ind bag kulisserne i anledning af Dansk Naturvidenskabsfestival, der holdes for 10. gang.
  Konserveringsafdelingen på Sønderjyllands Museum i Haderslev har taget udfordringen op og viser, hvordan oldsager kan bevares for eftertiden.
  Lys og luft ødelægger fortidsminderne og nedbryder dem til atomer, hvis ikke de konserveres.
  Tirsdag og torsdag kan besøgende komme helt ind i arkæologernes værksted. Det sker mellem klokken 14.00 og 16.00.
  Naturfestivalens hjemmeside fortæller om alle arrangementerne.
  